Usædvanlig varm luft befinder sig fortsat over store dele af Nordeuropa - herunder også Danmark. Fra morgenstunden er temperaturerne uhørt høje for årstiden, og i løbet af dagen vil vi opleve, at temperaturerne stiger endnu mere. Det betyder, at termometrene i løbet af dagen kan vise mellem 13 og 16 grader, når det er varmest. De højeste temperaturer vil generelt være at finde i den sydlige del af Danmark - eksempelvis i Sydjylland, på Fyn og over dele af Sjælland. Solen kommer frem mange steder Det sker i takt med, at en opklaring breder sig fra Nordtyskland mod Danmark, og i løbet af dagen vil give solskin mange steder. Da opklaringen kommer sydfra, vil det også være i de sydlige landsdele, at man først får glæde af oktobersolen, der allede fra de sene morgentimer vil skinne over de allersydligste egne, mens man skal væbne sig med mere tålmodighed i den nordlige del af Danmark. Vinden vil til en start være ret kraftig ved kysterne, hvor der kan være hård vind, men i dagens løb aftager vinden efterhånden lidt. Det usædvanligt varme vejr for årstiden fortsætter også fredag og lørdag, hvor dagtemperaturerne kan nå 15 grader, mens der kommer en del sol.

Referat:
I eftermiddag kan temperaturen nå hele 16 grader.